**Výročná správa o hospodárení a o činnosti Oblastnej organizácie cestovného ruchu Trenčín a okolie za rok 2020**

**Obsah**

1. Všeobecné údaje ...................................................................................................................................... 3-4
2. Informácie o členoch štatutárnych orgánov, dozorných orgánov a iných orgánov účtovnej jednotky ... 4
3. Prehľad činností, na ktorých sa podieľa OOCR TNO v kalendárnom roku 2020................................. 5-10
4. Vecné vyhodnotenie projektu „Tvorba a podpora produktov cestovného ruchu“, „Marketingová podpora produktov cestovného ruchu“ za rok 2020 .............................................................................................. 10
5. Stav a pohyb hmotného majetku OOCR TNO, ku ktorému došlo v priebehu roka 2020.........................11
6. Ročná účtovná závierka za rok 2020 .....................................................................................................11-19

# Všeobecné údaje

Názov účtovnej jednotky, sídlo účtovnej jednotky, dátum založenia alebo zriadenia účtovnej jednotky a identifikačné číslo účtovnej jednotky

|  |  |
| --- | --- |
| **Obchodné meno** | Oblastná organizácia cestovného ruchu Trenčín a okolie |
| **Sídlo** | Kálnica 100, 916 37 Kálnica |
| **Dátum založenia**  | 09.12.2015 |
| **IČO** | 50113577 |

Zakladatelia:

1. Mesto Trenčín, Mierové námestie 2, 911 64 Trenčín, IČO: 00312037

2. Obec Beckov, č.180, 916 38 Beckov, IČO: 00311413

3. Obec Kálnica, č.100, 916 37 Kálnica, IČO: 00311669

4. Obec Čachtice, Malinovského 769, 916 21 Čachtice, IČO: 00311464

5. Obec Modrovka, č.35, 916 35 Modrovka, IČO: 00687243

6. SYNOT GASTRO SLOVAKIA, s.r.o., Gen. M.R.Štefánika 2, 911 01 Trenčín,

 IČO: 36690805

7. OREA Consulting, spol. s r.o., Zámocká 10, 811 01 Bratislava, IČO: 35742381

8. EURO Financ s.r.o., Klariská 6, 811 03 Bratislava, IČO: 35840161

**Opis činnosti a účelu, na ktorý bola OOCR TNO zriadená :**

* Organizácia vykonáva činnosti podľa § 15 zákona 91/2010 Z.z. o podpore cestovného ruchu v znení neskorších predpisov (ďalej len zákona).
* V súlade s § 15 zákona Organizácia vykonáva najmä:
* podporuje činnosť svojich členov pri tvorbe a realizácii koncepcii rozvoja cestovného ruchu na území svojej pôsobnosti,
* tvorí a realizuje marketing a propagáciu cestovného ruchu pre svojich členov a obce v spolupráci s produktami KOCR Trenčín región,
* presadzuje spoločné záujmy svojich členov,
* podporuje kultúrny, spoločenský a športový život a zachovanie prírodného a kultúrneho dedičstva,
* spoluorganizuje podujatia pre obyvateľov a návštevníkov na území obcí,
* poskytuje svojim členom poradensko-konzultačné služby,
* presadzuje trvalo udržateľný rozvoj cestovného ruchu tak, aby sa chránilo a zachovávalo životné prostredie zo všetkých jeho stránok,
* zostavuje a realizuje koncepciu rozvoja cestovného ruchu v rámci OOCR TNO na území členských obcí, pričom vychádza z vlastných analýz, krajskej koncepcie cestovného ruchu a národnej koncepcie cestovného ruchu,
* v spolupráci s obcami a podnikateľskými subjektami, ktoré sú jej členmi, vypracúva a realizuje ročný plán aktivít,
* iniciuje alebo zabezpečuje tvorbu, manažment a prezentáciu produktov cestovného ruchu na území členských obcí v spolupráci s KOCR Trenčín región,
* mapuje produkty, aktivity a hodnoty cieľového miesta vo svojom území v spolupráci s obcami a členmi oblastnej organizácie.

Oblastná organizácia cestovného ruchu Trenčín a okolie (OOCR TNO) mala v roku 2020 týchto členov:

1. Mesto Trenčín

2. Obec Beckov

3. Obec Kálnica

4. Obec Čachtice

5. Obec Modrovka

6. SYNOT GASTRO SLOVAKIA, s.r.o.

7. OREA Consulting, spol. s r.o.

8. EURO Financ s.r.o.

# Informácie o členoch štatutárnych orgánov, dozorných orgánov a iných orgánov účtovnej jednotky

|  |  |  |  |  |
| --- | --- | --- | --- | --- |
| **Štatutárny orgán** | **Funkcia** | **Meno** | **Dátum nástupu** | **Dátum ukončenia** |
| Predstavenstvo | Predseda | MBA Peter Hošták PhD. | 13.02.2020 |  |
| Predstavenstvo | Podpredseda | Mgr. Michal Feník | 10.12.2019 |  |
| Predstavenstvo | Člen | Daniel Hladký | 25.03.2019 |  |
| Predstavenstvo | Člen | Mgr. Iveta Poluchová | 25.03.2019 |  |
| Predstavenstvo | Člen | Ing. Erika Ondrejková | 25.03.2019 |  |
| Predstavenstvo | Člen | Ing. Vladimír Balaj | 25.03.2019 |  |
| Predstavenstvo | Člen | PhDr. Ján Svoboda | 10.12.2019 |  |
| Predstavenstvo | Člen | Jana Podhorská | 25.03.2019 |  |
|  |  |
| **Dozorný orgán** | **Funkcia** | **Meno** | **Dátum nástupu** | **Dátum ukončenia** |
| Dozorná rada | Predseda | MUDr. Lenka Benáková | 10.12.2019 |  |
| Dozorná rada | Podpredseda | JUDr. Oliver Baláž | 10.12.2019 |  |
| Dozorná rada | Člen | Martin Petrík | 25.03.2019 |  |
| Dozorná rada | Člen | Peter Benko | 25.03.2019 |  |
| Dozorná rada | Člen | Mgr. Roman Krajčovič | 30.06.2016 | 30.06.2020 |
| Dozorná rada | Člen | Žaneta Potočková | 25.03.2019 |  |
| Dozorná rada | Člen | Dušan Lukáč | 25.03.2019 |  |
|  |  |
| **Iný orgán** | **Funkcia** | **Meno** | **Dátum nástupu** |  |
| Výkonný riaditeľ | riaditeľ | Ing. Zuzana Luhová | 10.12.2019 |  |

# Prehľad činností, na ktorých sa podieľala OOCR TNO v kalendárnom roku 2020

**Aktivity projektu**:

* 1. Marketing a propagácia
		1. MOJA VLASŤ – kultúrne premeny Slovenska

3.1.2. Posilnenie kapacít pre opätovný rozvoj cestovného ruchu – marketing a propagácia cestovného ruchu v meste Trenčín

3.1.3. Marketingová podpora – prezentácia pre TOUR operátorov – Hrady a krásy Považia – Dovolenka v Trenčianskom kraji

3.1.4. Marketingová podpora – Obec Kálnica – info tabule

3.1.5. Sezónna výzdoba mestského mobiliáru – Trenčín

* 1. Tvorba a podpora udržateľných produktov cestovného ruchu
		1. Cykloturistika – BikeFest 2020
		2. Kultúrne projekty – 6. ročník BECKOVSKÉ SLNKO
		3. Kultúrne projekty – 130. výročie úmrtia MUDr. Jána Ambra
	2. Destinačné – regionálne a lokálne produkty cestovného ruchu

3.3.1. Dni Obce Čachtice

3.3.2. Dni Obce Modrovka

**Predstavenie jednotlivých aktivít projektu – Maketing a propagácia:**

MOJA VLASŤ – kultúrne premeny Slovenska

Miesto realizácie: Praha, Beckov, sociálne siete a médiá

Termín realizácie: Jún – December 2020

Garant akcie: Jana Podhorská

Cieľom tohto podujatia, ktoré sa slávnostne zahájilo 20.06.2020 je postupne dosiahnuť prezentovanie v každom kalendárnom roku aspoň 50-tich kultúrnych počinov v rámci Slovenska, a to rekonštrukcie a obnovy zámkov, kúrií, sakrálnych stavieb, ďalších kultúrnych objektov po celom Slovensku a skrášľovaní námestí miest a obcí a renovácii parkov a sadov. Osobitosťou a zároveň aj unikátnosťou tohto projektu je, že jeden subjekt, mesto, obec sa môže projektu zúčastňovať opakovane, pokiaľ má čo do projektu ponúknuť, napr. jeden rok renováciu námestia, iný rok rekonštrukciu historického objektu atď. Súčasťou je aj prezentácia kultúrnych premien prostredníctvom mobilných výstavných panelov a plagátov, ktoré sú vystavované v krajských mestách v ČR a v ďalších mestách a obciach v rámci putovnej výstavy a v SR v meste Hlohovec. Putovná výstava má exteriérovú aj interiérovú podobu, podľa záujmu a možnosti vystavovateľa.

Súčasťou projektu je aj internetová súťaž o najkrajšiu premenu, ktorej sa zúčastňuje každoročne niekoľko 10 tis. ľudí a celú putovnú výstavu vidí cca 3 mil. osôb.

Za rok 2019/2020 získala cenu „Souznění“ spoločnosť OREA Consulting, spol. s r. o., člen OOCR TNO za obnovu kaplnky na hrade Beckov a odborne a spoločensky vysoko hodnotenú akciu Beckovské slnko.

Propagácia tohto podujatia prebehla na webe a v médiách (webová prezentácia a komunikácia na sociálnych sieťach – Facebook, YouTube, Instagram; mediálne výstupy – regionálne denníky, celoštátne médiá, slovenské a české TV, rozhlas, noviny, časopisy)

Posilnenie kapacít pre opätovný rozvoj cestovného ruchu – marketing a propagácia cestovného ruchu

Miesto realizácie: Mesto Trenčín

Termín realizácie: Jún – December 2020

Garant akcie: Janka Sedláčková

Zámerom aktivity je posilnenie on-line marketingu, ktorý sa zameriava na zviditeľnenie a sprístupnenie destinácie čo najväčšiemu množstvu potenciálnych návštevníkov, a to prostredníctvom výroby videospotov na propagáciu mesta Trenčín, virtuálnou prehliadkou mesta Trenčín, úpravou webu zameranou na propagáciu turistických cieľov a podujatí, výrobou mestskej terénnej šifrovacej hry v Trenčín, t.j. on-line hra zameraná na propagáciu turistických cieľov, vyhotovená v dvoch jazykových mutáciách. Rozšírenie fotobanky, doplnenie fotodatabázy mesta Trenčín pre propagačné účely.

Marketingová podpora – prezentácia pre TOUR operátorov – Hrady a krásy Považia – Dovolenka v Trenčianskom kraji

Miesto realizácie: Trenčiansky kraj - Považie

Termín realizácie: Jún – Júl 2020

Garant akcie: Ján Svoboda

Cieľom projektu bola prezentácia regiónu Trenčín a okolie v kombinácii reklamy v tlačených novinách, on-line kampani na vybraných portáloch a cielenou reklamou na sociálnych sieťach (výkonnostný marketing). Oslovené boli špecifické skupiny ako aj zástupcovia médií a cestovných agentúr, ako i široká verejnosť – na základe zadania agentúre. Výsledkom bolo upútanie pozornosti na región Trenčín a okolie a jeho pamiatky, či pozoruhodnosti a vyvolanie dopytu po návšteve, ubytovaní a využití ďalších služieb v oblasti cestovného ruchu.

Napriek pandemickej situácii na Slovensku, dúfame, že táto aktivita priniesla výsledky, ktoré budú zúročené v budúcich obdobiach.

Marketingová podpora – Obec Kálnica – info tabule

Miesto realizácie: Obec Kálnica

Termín realizácie: September - December 2020

Garant akcie: Iveta Poluchová

Pôvodným zámerom obce Kálnica v spolupráci s OOCR TNO bolo usporiadať Hviezdicový výstup na dvojkríž, poriadaný k výročiu Ústavy SR. Zúčastniť sa ho mali obce, ktoré majú prístup k Ostrému vrchu, ako Kálnica, Selec, Kočovce, Zlatníky a Nemečky. Jedná sa o jednodňový výstup v pohorí Strážovské vrchy. Bohužiaľ, pandemická situácia zabránila realizácii tejto aktivity, preto sa OOCR TNO s obcou Kálnica rozhodli požiadať MD SR o zmenu zámeru projektu a prostriedky z dotácie MD SR presunúť na výrobu info tabúľ, umiestnených v priestoroch obecného úradu obce Kálnica, ktorá je zároveň sídlom OOCR TNO. Na tabuliach je podrobne zmapovaná činnosť a aktivity obce Kálnica ako aj OOCR TNO.

Sezónna výzdoba mestského mobiliáru – Trenčín

Miesto realizácie: Mesto Trenčín

Termín realizácie: December 2020

Garant akcie: Janka Sedláčková

Táto marketingová aktivita bola realizovaná Mestom Trenčín v spolupráci s OOCR TNO a spolufinancovaná MD SR a bola náhradnou aktivitou za neuskutočnený každoročne poriadaný mestský festival Pri trenčianskej bráne, ktorý bol zrušený z dôvodu vážnej pandemickej situácie, ktorého súčasťou bolo zákaz zhromažďovania sa väčšieho množstva ľudí. Prostriedky z dotácie 13.000,- EUR, určené pre festival Pri trenčianskej bráne, boli so súhlasom MD SR presunuté na sezónnu výzdobu mestského mobiliáru. Unikátnou sezónnou výzdobou marketingového symbolu mesta Trenčín – fontány Marca Aurélia a vytvorením fotobrány so siluetou trenčianskeho hradu bola v období protipandemických opatrení vysoko podporená propagácia turistických cieľov a posilnená publicita formou „selfie marketingu“ šírená v online priestore prostredníctvom sociálnych sietí. Vytvorením a šírením „trvalých digitálnych“ stôp je destinácia zviditeľňovaná širokému spektru potenciálnych návštevníkov.

**Predstavenie jednotlivých aktivít projektu – Tvorba a podpora udržateľných produktov cestovného ruchu:**

Cykloturistika – BikeFest 2020

Miesto realizácie: Bike park Kálnica

Termín realizácie: 28. – 30.08.2020 – 10. ročník

Garant akcie: Michal Feník

Zámerom akcie bolo prilákať a dostať do bikeparku v Kálnici čo najviac bajkerov, ľudí spriaznených s cyklistikou, ale aj bežných návštevníkov a propagovať jednu z troch najviac rozvinutých voľno športových aktivít – CYKLO TURISTIKU. Tohtoročný BikeFest sa uskutočnil tesne pred začiatkom lock-downu a taktiež za prísnych bezpečnostných a epidemiologických opatrení a obmedzení počtu návštevníkov (na tisíc). Každoročným cieľom je získať do EXPO zóny čo najviac vystavovateľov, do TEST zóny získať čo najviac bicyklov a výpožičiek a zorganizovať čo najviac pretekov v rôznych disciplínach ako sú Slope Style a Enduro závod. Prínosom akcie by mal byť za optimálnej situácie čo najlepší, najpriamočiarejší a najúdernejší marketing pre široký okruh súčasných, potencionálnych a aj budúcich návštevníkov bikeparku.

Kultúrne projekty – 6. ročník BECKOVSKÉ SLNKO

Miesto realizácie: Obec Beckov

Termín realizácie: 25.09.2020 – 6. ročník

Garant akcie: Jana Podhorská

Toto podujatie sa každoročne poriada na nádvorí beckovského hradu. Cena Beckovské slnko sa udeľuje osobnostiam vedy, kultúry, športu, ktoré sa významnou mierou zaslúžili o šírenie dobrého mena Slovenska doma i vo svete.

Dňa 25.09.2020 sa za prísnych epidemiologických opatrení uskutočnil 6. ročník BECKOVSKÉ SLNKO. Poveternostné podmienky nás prinútili presunúť miesto konania z hradu do kultúrneho domu (bol nevyhnutný presun techniky, cateringu, stoličiek, osvetlenia).

V predchádzajúcich rokoch túto cenu dostali: Univ. Prof. Mgr. Art. Eva Blahová, Ing. Jozef Golonka, Prof. MUDr. Vladimír Krčméry, DrSc., Juraj Kukura, Ing. Elena Kohútiková.

V roku 2020 bol ocenený Maestro Peter Dvorský.

Vzhľadom na pandemickú situáciu bol počet ľudí obmedzený na 100. Medzi významnými hosťami boli zástupcovia z MD SR Mgr. Gabika Šturdíková, členovia nominačného výboru BECKOVSKÉ SLNKO, exminister zahraničných vecí pán Eduard Kukan. Večerom sprevádzal Juraj Bača, na dobrú náladu hrali Kuštárovci.

Kultúrne projekty – 130. výročie úmrtia MUDr. Jána Ambra

Miesto realizácie: Obec Beckov

Termín realizácie: máj 2020

Garant akcie: Daniel Hladký

V mesiaci máj sme si pripomenuli umiestnením pamätnej tabule za účasti starostu obce, zástupcov obce a zástupcov trenčianskeho kraja 130-té výročie úmrtia významného rodáka z Beckova Dr. Jána Ambra. Akcia sa taktiež konala za sprísnených pandemických podmienok.

**Predstavenie jednotlivých aktivít projektu – Destinačné – regionálne a lokálne produkty cestovného ruchu**

Dni Obce Čachtice

Miesto realizácie: Obec Čachtice

Termín realizácie: august 2020

Garant akcie: Erika Ondrejková

Toto podujatie bolo venované obci ako Rytierske dni, tieto boli spojene s hodovými oslavami, dobovými hrami, šermiarskymi súťažami, ukážkami dobových remesiel a dobrej zábavy. Cieľom akcie bolo pripraviť plnohodnotný program pre obyvateľov ako aj návštevníkov obce a pripraviť im kultúrne vyžitie a upevniť medziľudské vzťahy aj napriek podmienkam v súvislosti s pandémiou COVID 19.

Dni Obce Modrovka

Miesto realizácie: Obec Modrovka

Termín realizácie: leto 2020

Garant akcie: Vladimír Balaj

Bohužiaľ, vzhľadom na pandemickú situáciu sa nepodarilo zrealizovať akciu Dni Obce Modrovka. Finančné prostriedky určené na podporu tejto akcie z dotácie MD SR boli vrátené na účet MD SR vo výške 3200,- EUR.

# Vecné vyhodnotenie projektu „Tvorba a podpora produktov cestovného ruchu“ a „Marketingová podpora produktov cestovného ruchu“ za rok 2020, na ktoré bola poskytnutá dotácia Ministerstva dopravy a výstavby SR

Na základe Zmluvy o poskytnutí dotácie z rozpočtovej kapitoly Ministerstva dopravy a výstavby SR č. 721/BB00/2020 bola oblastnej organizácii cestovného ruchu (OOCR) „Trenčín a okolie“ so sídlom Kálnica 100, 916 37 Kálnica, pridelená dotácia vo výške 80.000,- eur pre rok 2020, z ktorých sme boli nútení čiastku 3.200,- EUR vrátiť MD SR ako nevyčerpanú časť dotácie.

OOCR TNO vypracovala pre rok 2020 projekt zameraný na podporu cestovného ruchu v Trenčianskom kraji pod názvom **„Marketing a propagácia“** a projekt **„Tvorba a podpora udržateľných produktov cestovného ruchu“.**

Bohužiaľ, všetci vieme, že naše smelé plány na rok 2020 nám už v prvej polovici roka narušila pandémia korona vírusu, takže sme priebežne rušili akcie s účasťou divákov, ktoré bývajú najpočetnejšie zastúpené a veľmi obľúbené, ako napr. Festival pri Trenčianskej bráne, Dni obcí ... a pomaly sme naše plány presúvali do marketingu a propagácie a do tzv. virtuálneho priestoru. Napriek tejto zlej situácii sa nám niektoré aktivity podarilo uskutočniť, aj keď v obmedzenom počte.

# Stav a pohyb hmotného majetku OOCR TNO, ku ktorému došlo v priebehu roka 2020

Oblastná organizácia cestovného ruchu „Trenčín a okolie“ neeviduje k 31.12.2020 zmenu v stave a pohybe hmotného majetku.

# Ročná účtovná závierka za rok 2020

|  |  |  |
| --- | --- | --- |
| Súvaha  |  |  |
| V EUR | k 31.12.2020 |
| **Spolu majetok** | **38 507,16** |
| Neobežný majetok | 0,00 |
| Dlhodobý nehmotný majetok | 0,00 |
| Dlhodobý hmotný majetok | 0,00 |
| Dlhodobý finančný majetok | 0,00 |
| Obežný majetok | 38 442,06 |
| Zásoby | 0,00 |
| Pohľadávky (Dlhodobé a krátkodobé)    | 1 700,00 |
| Finančné účty (banka + pokladňa) | 36 742,06 |
| Časové rozlíšenie | 65,10 |
| **Spolu vlastné imanie a záväzky** | **38 507,16** |
| Vlastné imanie  |  35 162,16 |
| Základné imanie | 0,00 |
| Kapitálové fondy | 0,00 |
| Fondy tvorené zo zisku | 0,00 |
| Výsledok hospodárenia minulých rokov | 11 183,93 |
| Výsledok hospodárenia za účtovné obdobie | 23 978,23 |
| Záväzky a nevyčerpaná dotácia | 6 545,00 |
| Rezervy | 0,00 |
| Záväzky (dlhodobé a krátkodobé) | 3 345,00 |
| Bankové úvery a výpomoci | 0,00 |
| Časové rozlíšenie | 0,00 |

Komentár k Súvahe:

* Finančné účty k 31.12.2020 predstavujú zostatok v pokladni a na bankovom účte.
* Na účtoch časové rozlíšenia aktív k 31.12.2020 sú zachytené náklady budúcich období z titulu prémiových služieb na webových stránkach na dva roky.
* Zostatok záväzkov k 31.12.2020 predstavuje záväzok z obchodného styku spojeného so zabezpečením kultúrnych podujatí a za vedenie účtovníctva.

|  |  |  |
| --- | --- | --- |
| Výkaz ziskov a strát |  |  |
| V EUR | k 31.12.2020 |
| Iné ostatné výnosy | 100,00 |
| Prijaté členské príspevky | 88 765,00 |
| Prijaté príspevky od iných organizácií | 9 500,00 |
| Úroky | 0,00 |
| Dotácie | 79 865,20 |
| **Výnosy celkom** | **178 230,20** |
| Spotreba materiálu | 140,83 |
| Cestovné | 22,44 |
| Ostatné služby | 144 218,30 |
| Ostatné pokuty a penále | 0,00 |
| Iné ostatné náklady, bankové poplatky | 370,40 |
| Poskytnuté príspevky iným účt. jednotkám | 9 500,00 |
| Úroky | 0,00 |
| **Náklady celkom**  | **154 251,97** |
| **Výsledok hospodárenia pred zdanením** | **23 978,23** |
| Daň z príjmov z bežnej činnosti  | 0,00 |
| **Výsledok hospodárenia za účtovné obdobie** | **23 978,23** |

Komentár k Výkazu ziskov a strát:

Štruktúra výnosov:

|  |  |  |
| --- | --- | --- |
| **Účet** | **Názov** | **Suma v €** |
| 649100 | Iné ostatné výnosy | 100,00 |
| 662100 | Prijaté príspevky od iných organizácií | 9 500,00 |
| 664100 | Prijaté členské príspevky | 88 765,00 |
| 691100 | Dotácie | 79 865,20 |
| **S P O L U:** | **178 230,20** |

Štruktúra ostatných nákladov:

|  |  |  |
| --- | --- | --- |
| **Účet** | **Názov** | **Suma v €** |
| 501101 | Kancelársky materiál | 140,83 |
| 512100 | Cestovné | 22,44 |
| 518101 | Odmena OS | 9 600,00 |
| 518103 | OS – výpis z OR, overenie podpisu | 5,90 |
| 518104 | OS – právne, poradenské VO | 120,00 |
| 518105 | OS – účtovníctvo, iné | 2 630,00 |
| 518106 | Poštové poplatky | 12,40 |
| 518191 | Podujatie: 130.Výročie úmrtia Dr. J. Ambra | 5 200,00 |
| 518192 | Podujatie: Marketingová podpora – informačné tabule | 3 200,00 |
| 518193 | Podujatie: Sezónna výzdoba mestského mobiliáru | 13 066,20 |
| 518194 | Podujatie: Má vlast | 13 000,00 |
| 518195 | Podujatie: Bike Fest 2020 | 30 415,00 |
| 518196 | Podujatie: Beckovské slnko | 17 415,00 |
| 518197 | Podujatie: Dni obce Čachtice | 5 200,00 |
| 518198 | Podujatie: Prezentácia pre TOUR | 30 415,00 |
| 518199 | Podujatie: Posilnenie kapacít pre opätovný rozvoj cestovného ruchu | 13 938,80 |
| 549100 | Bankové poplatky | 370,40 |
| 562100 | Poskytnuté príspevky iným účtovným jednotkám - členské KOCR | 9 500,00 |
| **S P O L U:** | **154 251,97** |

|  |  |  |
| --- | --- | --- |
| **Účet** | **Názov** | **Suma v €** |
| 501101 | Kancelárske potreby | 140,83 |
| **Dodávateľ** | **Predmet fakturácie** | **Suma v €** |
| Šilhár s.r.o., Bratislava (36843687) | Kancelárske potreby | 140,83 |

|  |  |  |
| --- | --- | --- |
| **Účet** | **Názov** | **Suma v €** |
| 501102 | Drobný hmotný majetok | 0,00 |
| **Dodávateľ** | **Predmet fakturácie** | **Suma v €** |
|  |  |  |
|  |  |  |
| **Účet** | **Názov** | **Suma v €** |
| 512100 | Cestovné | 22,44 |

|  |  |  |
| --- | --- | --- |
| **Účet** | **Názov** | **Suma v €** |
| 518101 | Ostatné služby - práce pri spravovaní organizácie | 9 600,00 |
| **Dodávateľ** | **Predmet fakturácie** | **Suma v €** |
| Jana Podhorská, Bratislava (32185391) | Odmena pracovného tímu za práce pri organizovaní OOCR „Trenčín a okolie“ za obdobie január – december 2020 | 9 600,00 |
|  |  |  |
| **Účet** | **Názov** | **Suma v €** |
| 518103 | Ostatné služby - výpis z OR, overenie podpisu | 5,90 |
|  |  |  |
| **Účet** | **Názov** | **Suma v €** |
| 518104 | Ostatné služby - právne - služby verejného obstarávania | 120,00 |
| **Dodávateľ** | **Predmet fakturácie** | **Suma v €** |
| Ing.Helena Polónyi-QA,s.r.o. Šamorín | Nová smernica k VO | 120,00 |

|  |  |  |
| --- | --- | --- |
| **Účet** | **Názov** | **Suma v €** |
| 518105 | Ostatné služby – ekonomická agenda, iné | 2 630,00 |
| **Dodávateľ** | **Predmet fakturácie** | **Suma v €** |
| WSO s.r.o., Brezová pod Bradlom (44614586) | Registrácia doménového mena oocrtn.sk a Webhosting oocrtn.sk | 80,00 |
| Mária Lobodášová, Bratislava (32155077) | Ekonomická agenda – spracovanie účtovných dokladov 01-12/2019 | 1 350,00 |
| Ing. Eva Baleková | Príkazná zmluva | 1 200,00 |
|  |  |  |

|  |  |  |
| --- | --- | --- |
| **Účet** | **Názov** | **Suma v €** |
| 518106 | Ostatné služby – poštovné | 12,40 |
|  |  |  |

|  |  |  |
| --- | --- | --- |
| **Účet** | **Názov** | **Suma v €** |
| 518193 | Ostatné služby – 1.podujatie : Marketingová podpora – info tabule | 3 200,00 |
| **Dodávateľ** | **Predmet fakturácie** | **Suma v €** |
| Obec Kálnica | Výroba a osadenie info tabúľ | 3 200,000 |

|  |  |  |
| --- | --- | --- |
| **Účet** | **Názov** | **Suma v €** |
| 518193 | Ostatné služby – 2.podujatie : Sezónna výzdoba – mestský mobiliár | 13 066,20 |
| **Dodávateľ** | **Predmet fakturácie** | **Suma v €** |
| landart s.r.o., Trenčín | Sezónna výzdoba mestského mobiliáru | 13 066,20 |
|  |  |  |

|  |  |  |
| --- | --- | --- |
| **Účet** | **Názov** | **Suma v €** |
| 518191 | Ostatné služby – 3.podujatie: 130. výročie úmrtia Dr. J. Ambra | 5 200,00 |
| **Dodávateľ** | **Predmet fakturácie** | **Suma v €** |
| Obec Beckov | Osadenie pamätnej tabule | 5 200,00 |

|  |  |  |
| --- | --- | --- |
| **Účet** | **Názov** | **Suma v €** |
| 518194 | Ostatné služby – 4.podujatie: MÁ VLAST | 13 000,00 |
| **Dodávateľ** | **Predmet fakturácie** | **Suma v €** |
| ELIXÍR Co., s. r. o. Bratislava | Zabezpečenie akcie | 13 000,00 |

|  |  |  |
| --- | --- | --- |
| **Účet** | **Názov** | **Suma v €** |
| 518195 | Ostatné služby – 5.podujatie: BikeFest 2020 | 30 415,00 |
| **Dodávateľ** | **Predmet fakturácie** | **Suma v €** |
| EURO Financ s.r.o. (35840161) | Príprava areálu Bike Park pre BikeFest | 30 415,00 |

|  |  |  |
| --- | --- | --- |
| **Účet** | **Názov** | **Suma v €** |
| 518196 | Ostatné služby – 6.podujatie: Beckovské slnko | 17 415,00 |
| **Dodávateľ** | **Predmet fakturácie** | **Suma v €** |
| Elixír Co., s. r. o. BA (35749784) | Scenár a logistika akcie 6. ročník Beckovské slnko | 17 415,00 |
|  |  |  |

|  |  |  |
| --- | --- | --- |
| **Účet** | **Názov** | **Suma v €** |
| 518197 | Ostatné služby – 7.podujatie: Dni obce Čachtice | 5 200,00 |
| **Dodávateľ** | **Predmet fakturácie** | **Suma v €** |
| Obec Čachtice | Zabezpečenie akcie „Rytierske dni“ | 5 200,00 |
|  |  |  |

|  |  |  |
| --- | --- | --- |
| **Účet** | **Názov** | **Suma v €** |
| 518198 | Ostatné služby – 8.podujatie: Prezentácia pre TOUR operátorov | 30 415,00 |
| **Dodávateľ** | **Predmet fakturácie** | **Suma v €** |
| PR GURU, s.r.o. BA | Marketingová podpora, mediálna kampaň | 30 415,00 |
|  |  |  |

|  |  |  |
| --- | --- | --- |
| **Účet** | **Názov** | **Suma v €** |
| 518199 | Ostatné služby – 9.podujatie: Posilnenie kapacít pre opätovný rozvoj cestovného ruchu v Trenčíne | 13 938,80 |
| **Dodávateľ** | **Predmet fakturácie** | **Suma v €** |
| Jupiter film, s. r. o., ZA | Videospoty na propagáciu mesta Trenčín | 2 200,00 |
|  |  |  |
| Basta digital, s. r. o. BA | Web stránka | 1 544,40 |
|  |  |  |
| Cryptomania s.r.o., Brno, ČR | Šifrovacia hra – 1. časť | 1 815,00 |
|  |  |  |
| Basta digital, s. r. o. BA | Projekt.manažment, analýza link.profilu, tech.audit, SEO audit, stratégia | 1 544,40 |
|  |  |  |
| Cryptomania s.r.o., Brno, ČR | Šifrovacia hra – 2. časť | 1 685,00 |
|  |  |  |
| Martin Rakús, TN | Virtuálna prehliadka mesta Trenčín | 1 500,00 |
|  |  |  |
| UniZen s.r.o., PN | Úprava webu | 2 000,00 |
|  |  |  |
| WEBPRINT s.r.o., TN | Tlač brožúr | 330,00 |
|  |  |  |
| Ing. Juraj Majerský, TN | Licenčná zmluva | 1 320,00 |
|  |  |  |

|  |  |  |
| --- | --- | --- |
| **Účet** | **Názov** | **Suma v €** |
| 549100 | Iné ostatné náklady - poplatky, vedenie konta | 370,40 |

|  |  |  |
| --- | --- | --- |
| **Účet** | **Názov** | **Suma v €** |
| 562100 | Poskytnuté príspevky iným účtovným jednotkám-členské KOCR | 9 500,00 |

#

# Prehľad rozsahu príjmov (výnosov) v členení podľa zdrojov

1. **Prehľad tržieb za vlastné výkony a tovar**

|  |  |  |
| --- | --- | --- |
|  | **Bežné účtovné obdobie** | **Bezprostredne predchádzajúce účtovné obdobie** |
| **Hlavná činnosť v €** | **Podnikateľská činnosť v €** | **Hlavná činnosť v €** | **Podnikateľská činnosť v €** |
| Tržby za vlastné výrobky | 0 | 0 | 0 | 0 |
| Tržby za tovar | 0 | 0 | 0 | 0 |
| Tržby za služby | 0 | 0 | 0 | 0 |
| Tržby celkom | 0 | 0 | 0 | 0 |

1. **Prijaté dary, osobitné výnosy, zákonné poplatky a ostatné výnosov**

|  |  |  |
| --- | --- | --- |
|  | Bežné účtovné obdobie | Bezprostredne predchádzajúce účtovné obdobie |
| Hlavná činnosť v € | Podnikateľská činnosť v € | Hlavná činnosť v € | Podnikateľská činnosť v € |
| Iné výnosy | 0 | 0 | 1 | 0 |
| Prijaté príspevky od iných organizácii | 9 500,00 | 0 | 8 000,00 | 0 |
| Prijaté členské príspevky | 88 765,00 | 0 | 95 760,00 | 0 |
| Dotácie | 79 865,20 | 0 | 64 034,00 | 0 |
| Celkom | 178 230,20 | 0 | 167 794,00 | 0 |

Štruktúra členských príspevkov:

Mesto Trenčín 30 000,00 €

Obec Beckov 1 200,00 €

Obec Kálnica 3 200,00 €

Obec Čachtice 3 200,00 €

Obec Modrovka 0,00 €

SYNOT GASTRO SLOVAKIA, s.r.o. 17 055,00 €

OREA Consulting, s.r.o. 17 055,00 €

EURO Financ, s.r.o. 17 055,00 €

**c) Prehľad dotácií a grantov, ktoré účtovná jednotka prijala počas bežného účtovného obdobia**

Účtovná jednotka v roku 2020 prijala dotáciu vo výške 80 000,00 €, z ktorej bola suma 134,80 € vrátená ako časť nevyčerpanej dotácie za rok 2019 na účet MD SR. Týmto sa výška dotácie upravila na sumu 79 865,20 €.

# Prehľad o peňažných príjmoch a výdavkoch

|  |  |  |
| --- | --- | --- |
|  | **2020** | **2019** |
| Stav finančných prostriedkov na začiatku roka  | 21 353,83 | 20 870,84 |
| Príjmy z hlavnej činnosti | 178 230,20 | 167 785,00 |
| Výdaje z hlavnej činnosti | 154 251,97 | 166 214,87 |
| Prevádzkové príjmy | 0,00 | 0,00 |
| Prevádzkové výdaje | 0,00 | 0,00 |
| **Peňažné toky z prevádzkovej činnosti** | **0,00** | **0,00** |
| Príjmy z investičnej činnosti | 0,00 | 0,00 |
| Výdaje z investičnej činnosti | 0,00 | 0,00 |
| **Peňažné toky z investičnej činnosti** | **0,00** | **0,00** |

# Stav a pohyb majetku a záväzkov neziskovej organizácie, ku ktorým došlo v priebehu roka

Stav a pohyb zásob za bežné účtovné obdobie zobrazuje nasledujúca tabuľka:

|  |  |  |  |  |
| --- | --- | --- | --- | --- |
| **Účet** | **Stav na začiatku bežného ÚO** | **prírastky** | **úbytky** | **Stav na konci bežného ÚO** |
| Materiál na sklade | 0 | 0 | 0 | 0 |
| **Spolu** | **0** | **0** | **0** | **0** |

Stav a pohyb pohľadávok za bežné účtovné obdobie zobrazuje nasledujúca tabuľka:

|  |  |  |  |  |
| --- | --- | --- | --- | --- |
| **Účet** | **Stav na začiatku bežného ÚO** | **prírastky** | **úbytky** | **Stav na konci bežného ÚO** |
| Odberatelia | 0 | 0 | 0 | 0 |
| Poskytnuté preddavky | 0 | 0 | 0 | 0 |
| Ostatné pohľadávky | 1700 | 0 | 0 | 1700 |
| **Spolu** | **1700** | **0** | **0** | **1700** |

Stav a pohyb finančného majetku za bežné účtovné obdobie zobrazuje nasledujúca tabuľka:

|  |  |  |  |  |
| --- | --- | --- | --- | --- |
| **Účet** | **Stav na začiatku bežného ÚO** | **prírastky** | **úbytky** | **Stav na konci bežného ÚO** |
| Pokladnica | 18 269,20 | 3 000,00 | 15 491,57 | 5 777,63 |
| Bankové účty | 3 084,63 | 196 535,00 | 168 655,20  | 30 964,43 |
| **Spolu** | **21 353,83** | **199 535,00** | **184 146,77** | **36 742,06** |

# Výrok audítora k ročnej účtovnej závierke

Príjmy neziskovej organizácie v roku 2020 neprekročili hranicu 200 000 EUR. Z tohto titulu jej nevzniká zákonná povinnosť podľa § 33 ods. 3 zákona 213/1997 Z.z. v znení neskorších noviel overiť účtovnú závierku audítorom.

Kálnica, 13.10.2021

Spracovala : Ing. Zuzana Luhová, výkonná riaditeľka OOCR

Schválené DR OOCR TNO dňa: 18.10.2021

Schválené VZ OOCR TNO dňa: 21.10.2021